MediaWiki:Prefswitch-main/ia

Le Equipa del Experientia de Usator del Fundation Wikimedia ha collaborate con voluntarios del communitate pro render le cosas plus facile pro te. Nos es enthusiasta de demonstrar alcun meliorationes, como un nove apparentia e functiones de modification simplificate. Iste cambios ha le scopo facer que le nove contributores pote comenciar plus facilemente, e es basate in nostre essayos de usabilitate conducite durante le ultime anno. Meliorar le usabilitate de nostre projectos es un prioritate del Fundation Wikimedia e nos monstrara altere actualisationes in le futuro. Pro ulterior detalios, visita le articulo relevante del blog de Wikimedia (in anglese).

Ecce lo que nos ha cambiate

 * Navigation: Nos ha meliorate le systema de navigation pro leger e modificar paginas. Ora, le schedas in alto de cata pagina indica plus clarmente si tu vide le articulo o su pagina de discussion, e si tu lege o modifica le pagina.
 * Meliorationes del instrumentario de modification: Nos ha reorganisate le barra de instrumentos de modification pro render lo plus facile de usar. Ora, formatar paginas es plus simple e intuitive.
 * Assistente pro ligamines: Un instrumento simple permitte adder ligamines a altere paginas de Wikipedia e ligamines a sitos externe.
 * Meliorationes de recerca: Nos ha meliorate le suggestiones de recerca pro portar te plus rapidemente al pagina que tu cerca.
 * Altere nove functiones: Nos ha etiam introducite un assistente pro facilitar le creation de tabellas, e un function de cercar e reimplaciar pro simplificar le modification de paginas.
 * Le logotypo de Wikipedia: Nos ha actualisate le logotypo. Lege plus in le blog de Wikimedia (in anglese).